Oud-SAID-werknemer vas oor bedrog van R5 miljoen | Maroela Media
Volgens Sandile Memela, woordvoerder van die SAID, het die bedrog oor ŉ tydperk van nege jaar plaasgevind.
“Die vroulike verdagte is ŉ direkteur van ŉ onderneming wat boekhouding- en rekenmeesterdienste verskaf,” het Memela gesê. “Sy het na bewering tussen 2007 en 2015 vervalste BTW-fakture en bankstate om BTW van R5.1 miljoen terug te eis, by die SAID ingedien.”
Die ondersoek het begin nadat die SAID se risiko-stelsel die belastingbetaler geïdentifiseer het vir ŉ oudit weens ŉ ongewone terugbetalingspatroon wat oor die jare aan die lig gekom het. “Die SAID se ondersoekspan het stawende dokumentasie versoek en deur derde partye bevestig dat fiktiewe fakture by die SAID ingedien is. Hulle het ook bepaal dat bankstate wat ingedien is, vervals is,” het Memela bygevoeg.
Die verdagte is ŉ lid van die Suid-Afrikaanse Instituut vir Geoktrooieerde Rekenmeesters en die Suid-Afrikaanse Instituut vir Gesertifiseerde Boekhouers.
Memela het gesê die saak is aan die Nasionale Vervolgingsgesag en die polisie oorhandig wat die lasbrief vir inhegtenisneming uitgereik het. “Sy sal na verwagting Maandag in die hof verskyn.”
Verdien maar eerder jou geld eerlik! Jy gaan uitgevang word as jy bedrog pleeg. Net jammer dat die hele ekonomie agv daarvan moet deurloop.
Met al die bedrog en gestelery is ons Staatskas seker al lank in die rooi. Én dan word daar nog geld uitgeleen vir die buurstate ook.
Hierdie vrou moet maar terugbetaal!!! Gemeenskapsdiens in die tronk!
Hulle is so besig om ander mense te vervolg dat hulle hul self vergeet, hoekry hulle dit elke keer reg en dit so groot bedrae?????